คือหนูปวดฟันกรามล่างซ้ายซี่เกือบสุดท้าย ไปหาบอกว่าต้องรักษารากฟัน แต่อยุ่มันก็ปวดซี่สุดท้ายทั้งที่ซี่สุดท้ายไม่ผุหรืออะไรเลยค่ะ มันคือยังไงคะ ผลข้างเคียงของการที่รากฟันเสียรึเปล่าคะแต่ว่าตรงที่ต้องรักษารากฟัน ยังไม่บวมนะคะแค่ปวด
สวัสดีค่ะ อาการปวดฟันกรามซี่สุดท้าย ที่ไม่ใช่ซี่ที่ทันตแพทย์บอกว่าต้องรักษารากฟัน อาจเกิดจาก1. ฟันผุ ซึ่งทันตแพทย์อาจไม่ได้แจ้งให้ทราบ เพราะอาจไม่ได้ผุจนถึงรากฟัน2. ฟันคุด ซึ่งทำให้เกิดอาการปวดได้ และหากมีการผุของฟันคุด หรือมีการอักเสบของเหงือกตามมา ก็จะทำให้มีอาการปวดมากขึ้น3. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้4. ฟันเกิดการบิ่นหรือแตก จากการเคี้ยวของที่แข็งมาก โดยหากเกิดการบิ่นหรือแตกลึกถึงชั้นเนื้อฟันข้างใน ก็จะทำให้เกิดอาการเสียวฟัน หรือปวดเวลาเคี้ยวอาหารได้แนะนำว่าควรกลับไปให้ทันตแพทย์ตรวจเพิ่ม หรือหากมีนัดที่จะต้องรักษารากฟันอยู่แล้ว ก็อาจรอไปพบในวันนัดก็ได้ ในเบื้องต้น หากปวดมาก อาจทานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันได้ และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันอย่างน้อยวันละ 1 ครั้ง ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ